
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 801 

5 Σεπτεμβρίου 1997 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αοιθ.ΔΙΔΚ/Φ. 1/20199 

Ανάθεση αρμοδιοτήτων Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέν¬ 
τρωσης. 

Ο ΠΡΩΘΥΠΟΥΡΓΟΣ ΚΑΙ 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Των άρθρων 81 παρ. 1 και83παρ.2του Συντάγματος. 

2. Των άρθρων 16παρ. 5 και22παρ. 1 του Ν. 1558/1985 
«Κυβέρνηση και Κυβερνητικά όργανα» (Α' 137). 

3. Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών, Δημόσιας 
Διοίκησης και Αποκέντρωσης και καθορισμός των αρμο¬ 
διοτήτων τους» (ΦΕΚ 201 Α'). 

4. Του Π.Δ. 49/1988 «οργανισμός του Υπουργείου Εσω¬ 
τερικών» (ΦΕΚ 18/Α'), όπως τροποποιήθηκε και συμπλη¬ 
ρώθηκε μεταγενέστερα. 

5. Του Π.Δ. 320/1988 «Οργανισμός Υπηρεσιών του Υ¬ 
πουργείου Προεδρίας της Κυβέρνησης» (ΦΕΚ 149/Α') ό¬ 
πως τροποποιήθηκε και συμπληρώθηκε μεταγενέστερα. 

6. Του Π .Δ. 400/1995 «Σύσταση Γενικής Γραμματείας 
Δημόσιας Διοίκησης στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων της» (ΦΕΚ 226/Α). 

7. Του Π.Δ. 401/1995 «Σύσταση Γενικής Γραμματείας 
Δημόσιας Διοίκησης στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 

αρμοδιοτήτων της» (ΦΕΚ 226/Α'). 

8. Του Ν. 2344/1995 «Οργάνωση Πολιτικής Προστασίας 
και άλλες διατάξεις». 

9. Την 133/2.1.1996 απόφαση του Πρωθυπουργού «Με¬ 
τατροπή δύο (2) θέσεων Αναπληρωτών σε θέσεις Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης» (ΦΕΚ52/Β'). 

10. Του άρθρου 27 του Ν. 2081/1992 (ΦΕΚ 154Α') με το 
οποίο προστέθηκε άρθρο 29Α στοΝ. 1558/1985 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 


Άρθρο 1 

Ο Υπουργός Εσωτερικών, Δημόσιας Διοίκησης και Απο¬ 
κέντρωσης προσδιορίζει την πολιτική του Υπουργείου 
στο πλαίσιο των αποφάσεωντου Υπουργικού Συμβουλίου 
και των λοιιπών συλλογικών Κυβερνητικών οργάνων, συ¬ 
ντονίζει την εφαρμογή της πολιτικής αυτής και εποπτεύει 
την εφαρμογή της από τις υπηρεσίες του Υπουργείου. 

Άρθρο 2 

1. Ο Υπουργός Εσωτερικών, Δημόσιας Διοίκησης και Α¬ 
ποκέντρωσης έχει την αποκλειστική αρμοδιότητα της νο¬ 
μοθετικής πρωτοβουλίας. 

2. Στις αρμοδιότητες του Υπουργού Εσωτερικών, Δη¬ 
μόσιας Διοίκησης και Αποκέντρωσης που δεν εκχωρού¬ 
νται στους Υφυπουργούς περιλαμβάνονται και τα θέμα¬ 
τα: 

α. Του σχεδιασμού, της παρακολούθησης, της υλοποί¬ 
ησης και της κατάρτισης των συμβάσεων, μελετών και ό¬ 
λων των έργων που αφορούν στην πληροφορική και στον 
οργανωτικό, διοικητικό και τεχνολογικό εκσυγχρονισμό 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης, καθώς και τον ορισμό και συγκρότηση των 
αντίστοιχων επιτροπών και ομάδων παρακολούθησης και 
αξιολόγησης των ανωτέρω έργων. 

β. Της Υπηρεσίας Ανάπτυξης Πληροφορικής του πρώην 
Υπουργείου Προεδρίας. 

γ. Της Διεύθυνσης Εκλογών της Γενικής Διεύθυνσης Α¬ 
ναπτυξιακών Προγραμμάτων του πρώην Υπουργείου Ε¬ 
σωτερικών, καθώς και του Τμήματος Οικονομικής Διοίκη¬ 
σης ΟΤΑτης Διεύθυνσης Οικονομικών ΟΤΑ. 

δ. Ο διορισμός και η εν γένει κατάσταση των Γενικών 
Γ ραμματέων Περιφέρειας. 

ε. Τα Γραφεία Τύπου του πρώην Υπουργείου Προε¬ 
δρίας και του πρώην Υπουργείου Εσωτερικκών. 

Άρθρο 3 

Στον Υφυπουργό Σταύρο Μπένο αναθέτουμε την άσκη¬ 
ση αρμοδιοτήτων επί θεμάτων: 

1. Των Διευθύνσεων της Γενικής Διεύθυνσης Διοικητι¬ 
κής Οργάνωσης και Διαδικασιών και της Γενικής Διεύθυν¬ 
σης Διοικητικής Υποστήριξης του πρώην Υπουργείου 
Προεδρίας. 

2. Των Διευθύνσεων της Γ ενικής Διεύθυνσης Κατάστα¬ 
σης Προσωπικού και της Γενικής Διεύθυνσης Διοικητικού 

Εκσυγχρονισμού του πρώην Υπουργείου Προεδρίας. 

3. Επί θεμάτων της Γενικής Γραμματείας Ισότητας των 
Φύλων. 

4. Επί θεμάτων της Γενικής Γραμματείας Πολιτικής 
Προστασίας. 

5. Επί θεμάτων του Εθνικού Κέντρου Δημόσιας Διοίκη¬ 
σης. 

Άρθρο 4 

Στον Υφυπουργό Λάμπρο Παπαδήμα αναθέτουμε την 
άσκηση αρμοδιοτήτων επί θεμάτων: 

1. Των Διευθύνσεων της Γενικής Διεύθυνσης Διοικη¬ 
τικής Υποστήριξης του πρώην Υπουργείου Εσωτερικών. 

2. Των Διευθύνσεων της Γενικής Διεύθυνσης Τοπικής 
Αυτοδιοίκησης εκτός του Τμήματος Οικονομικής Διοίκη¬ 
σης ΟΤΑτης ΔΛ^σης οικονομικών ΟΤΑ του πρώην Υπουρ¬ 
γείου Εσωτερικών. 

3. Των Διευθύνσεων της Γενικής Διεύθυνσης Αναπτυ¬ 
ξιακών Προγραμμάτων εκτός της Διεύθυνσης Εκλογών. 

4. Της Διεύθυνσης Επιθεώρησης του πρώην Υπουργεί¬ 
ου Εσωτερικών 

Άρθρο 5 

Από τις αρμοδιότητες των Υφυπουργών εξαιρούνται: 

Α. Οι αρμοδιότητες που αφορούν στα ακόλουθα θέμα¬ 
τα: 

α) Ερωτήματα για την επιλογή Προϊσταμένων Γενικών 
Διευθύνσεων και όλα τα θέματα υπηρεσιακής κατάστα¬ 
σης αυτών. 

β) Ερωτήματα και αποφάσεις για την επιλογή, τοποθέ¬ 
τηση μετακίνηση, απόσπαση, μετάθεση και μετάταξη των 
Προϊσταμένων Διευθύνσεων, Τμημάτων και Αυτοτελών 
Γραφείων, καθώς και όλων των υπαλλήλων του Υπουρ¬ 
γείου. 

γ) Συγκρότηση υπηρεσιακών συμβουλίων, επιτροπών, 
ομάδων εργασίας και λοιπών συλλογικών οργάνων. 

δ) Κατανομή θέσεων προσωπικού κατά μονάδα. 

ε) Η έκδοση εγκυκλίων και οδηγιών που αφορούν θέμα¬ 
τα Υπηρεσιακών Συμβουλίων. 


στ) Η πρόταση έκδοσης των Π.Δ/των που απαιτούνται, 
κατά νομοθετική εξουσιοδότηση, για την υλοποίηση των 
νόμων καθώς και η έκδοση των σχετικών, βασικών, εγκυ¬ 
κλίων. 

Άρθρο 6 

1. Στις κατά τα άρθρα 3 και 4 της παρούσας, αρμοδιό¬ 
τητες των Υφυπουργών με τις εξαιρέσεις του άρθρου 5, 
περιλαμβάνονται και η πρόταση έκδοσης ατομικών και 
κανονιστικών διαταγμάτων ή η συνυπογραφή τους με άλ¬ 
λους Υπουργούς ή Υφυπουργούς, η έκδοση κανονιστι¬ 
κών αποφάσεων και η έκδοση ατομικών ή κανονιστικών α¬ 
ποφάσεων με άλλους Υπουργούς ή Υφυπουργούς καθώς 
και οι αρμοδιότητες κοινοβουλευτικού ελέγχου. 

2. Γιατην άρση αμφισβητήσεων, σχετικών με την αρμο¬ 
διότητα οποιοσδήποτε οργάνου του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, αρμόδιος 
είναι ο Υπουργός. 

Άρθρο 7 

Η κατά το άρθρο 6 παρ. 1 της παρούσας, αρμοδιότητα 
των Υφυπουργών υπογραφής κανονιστικών διαταγμάτων 
και κανονιστικών αποφάσεων ασκείται παράλληλα και α¬ 
πό τον Υπουργό. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1997 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


